proxectonos/corpus_dominio_legal_administrativo_tmp huggingface dataset:
DELEGACIÓN DE FUNCIÓNS DA ALCALDÍA NA 1ª TENENTA DE ALCALDE
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 20/12/2019)

Con data do 4 de decembro de 2019 o Alcalde, Xosé Represas Giráldez, ditou a seguinte Resolución: “Tendo previsto ausentarme do municipio o día 5 de decembro de 2019, de conformidade coas atribucións que me confire a Lei 7/85, do 2 de abril, reguladora das Bases de Réxime Local, Primeiro: Delegar, durante a miña ausencia, a totalidade das funcións propias da Alcaldía na 1ª Tenente de Alcalde, dona Cristina Fernández Davila, durante o día 5 de decembro de 2019. Segundo: Comunicar esta Resolución á interesada así como ós departamentos de Persoal, Intervención e Tesourería municipais. Terceiro: Publicar no Boletín Oficial da Provincia de Pontevedra e no taboleiro municipal. Mándao e asinao o Sr. Alcalde, don Xosé Represas Giráldez, en Ponteareas (Documento asinado electronicamente)”
APROBACIÓN DO PADRÓN DA TAXA POLA PRESTACIÓN DE SERVIZO DE SUMIDOIROS E COEFICIENTE DE VERTEDURA, 1º SEMESTRE 2019
ADMINISTRACIÓN LOCAL — Municipal — Ribadumia (Recadación, 19/08/2019)

Confeccionado o Padrón da taxa pola prestación do servizo de sumidoiros e coeficiente de vertedura por Espina & Delfin, S. L., correspondente o 1º semestre do ano 2019 e aprobado polo DECRETO. Exponse ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados na oficina Espina & Delfin, S. L., sita na rúa Ourense, número 8, Cambados, en horario de 10:00 a 13:30 horas, de luns a venres, ós efectos de que poidan facer as reclamacións que consideren oportunas, elevándose o mesmo a definitivo con resolución das mesmas se as houbese. Asemade, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Documento asinado electronicamente.
SOLICITUDE DE AUTORIZACIÓN PARA TRABALLAR UNHA MASA COMÚN NA Z. C. P. DE SAN XIAO DE VEA
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 01/08/2019)

Por Dna. Leila Maria Chima Lecea, solicitouse autorización para traballar a leira nº 714 da Z. C. P. de San Xiao de Vea, correspondente a unha masa común, o que se fai público durante o prazo de quince días por se algunhas persoas estiveran interesadas poidan facer a correspondente solicitude neste Concello. O Alcalde, (documento asinado electrónicamente á marxe)
DECLARACIÓN DA NECESIDADE DE OCUPACIÓN DE TERREOS "PROXECTO URBANIZACIÓN VIAL EN IGLESIA-LORES"
ADMINISTRACIÓN LOCAL — Municipal — Meaño (Outros documentos, notificacións e informacións públicas, 16/01/2019)

O Pleno da Corporación, en sesión ordinaria de 10 de decembro de 2018, acordou declarar expresamente a necesidade da ocupación dos terreos, bens e dereitos afectados pola execución da obra: “Proxecto de execución fase I de apertura e urbanización de vial en Iglesia-Lores” e tramita-lo expediente de expropiación forzosa; facéndose público o texto da parte dispositiva deste acordo ao abeiro do artigo 21 da Lei de Expropiación Forzosa en concordancia co artigo 20 do Regulamento da Lei de Expropiación Forzosa: No caso de notificación infrutuosa, a notificación farase por medio dun anuncio publicado no Boletín Oficial do Estado, segundo determina o artigo 44 da Lei 39/2015, do 1 de outubro, do Procedemento Administrativo Común das Administracións Públicas. Contra o presente acordo de necesidade de ocupación, que pon fin a vía administrativa, poderán os interesados interpoñer recurso potestativo de reposición perante o mesmo órgano que o ditou, no prazo dun mes contado a partir do día seguinte ao da notificación individual deste acordo ou da publicación deste anuncio no Boletín Oficial do Estado, nos supostos contemplados no artigo artigo 44 da Lei 39/2015, do 1 de outubro, do Procedemento Administrativo Común das Administracións Públicas, ao abeiro dos artigos 123 e 124 da Lei 39/2015, do 1 de outubro, do Procedemento Administrativo Común das Administracións Públicas, ou poderá interpoñer Recurso Contencioso-Administrativo no prazo de dous meses, contados desde o día seguinte ó da notificación ou publicación no Boletín Oficial do Estado deste anuncio, ante o Xulgado do Contencioso-Administrativo de Pontevedra, ao abeiro do artigo 8 en concordancia co artigo 46 da Lei 29/1998, do 13 de xullo, reguladora da Xurisdición Contencioso-Administrativa. Non se poderá interpoñer recurso contencioso-administrativo ata que sexa resolto expresamente ou se haxa producido a desestimación presunta do recurso de reposición interposto. En Meaño. Documento asinado e datado dixitalmente á marxe. A alcaldesa M.ª Lourdes Ucha Varela
EXPOSICIÓN AO PÚBLICO DA CONTA XERAL DE 2018
ADMINISTRACIÓN LOCAL — Municipal — Guarda, A (Presupostos e cadros de persoal, 02/12/2019)

Formada e rendida a Conta xeral do Orzamento deste Concello, correspondente ao exercicio económico de 2018, e informada pola Comisión especial de Contas, en sesión de data 25 de novembro de 2019, exponse ao público, segundo o artigo 212.3 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, polo prazo de quince días hábiles, durante os cales e oito máis, os interesados poderán presentar as reclamacións, reparos ou observacións que estimen pertinentes. Documento asinado dixitalmente á marxe. O alcalde, Antonio Lomba Baz
COMUNICACIÓN INTERPOSICIÓN RECURSO DE REPOSICIÓN E TRÁMITE DE AUDIENCIA AOS INTERESADOS NO EXP.2822/2018 "MERCADO MUNICIPAL DE VENDA AMBULANTE EN DOMINIO PÚBLICO-POSTO Nº 44"
ADMINISTRACIÓN LOCAL — Municipal — Bueu (Outros documentos, notificacións e informacións públicas, 31/10/2019)

De conformidade co disposto no artigo 118.2 e aos efectos do sinalado nos artigos 4 e 45.1. a) da Lei 39/2015, de 1 de Outubro, de Procedemento Administrativo Común das Administracións Públicas, polo presente anuncio ponse en coñecemento de posibles interesados a presentación polo titular do DNI XXXXXXXXX, de recurso potestativo de reposición, (RE núm.3688 do 17.07.2019), contra acordo da Xunta de Goberno Local de data 20.05.2019 relativo ao posto nº 44 do Mercado municipal de venda ambulante en dominio público dos luns e xoves do Concello de Bueu, (Expediente U2822/2018), asi como a apertura do trámite de audiencia sinalado no referido artigo 118.2. Os interesados que así o consideren, poderán formular as alegacións que estimen pertinentes dentro do prazo de dez días hábiles, contados a partir do día seguinte á publicación deste anuncio, indicándolles que o contido íntegro do acto poderá consultarse no Departamento de Urbanismo do Concello de Bueu, de luns a venres, en horario de 8:00 a 14:00 horas. (Documento asinado electrónicamente ao marxe) O Alcalde, Félix Juncal Novas
DH. A36.55486. SOLICITUDE DE VICTORIA CASTRO SUÁREZ DE CONCESIÓN DUN CAUDAL PROCEDENTE DUN MANANCIAL, NO LUGAR DE CARDÍN, SAIAR (SANTO ESTEVO) EN CALDAS DE REIS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 11/06/2019)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCRR Rego do Agriño CAUDAL: 6882 m3/ano DESTINO: rega ORIXE: manancial en pol.511, parc.1033 do catastro de rústica de Caldas de Reis LUGAR: Cardín PARROQUIA: Saiar (Santo Estevo) CONCELLO: Caldas de Reis A auga do manancial brota de xeito natural na linde entre as parcs.1033 e 1034, pol.511 e discorre pola súa valgada ata linde entre parcs.1031 e 1036, pol.511, de onde segue por tubo formigón, uns 20 m lonx., ata parc.1038, pol.511. A partir dese punto, condúcese por canle en terra duns 0,40 m de ancho, do que se deriva a vontade por dúas canles en terra: a primeira cara as parcs.1193, 1192, 1191, 1190 e 1189, pol.512 e a segunda cara as parcs.11081, 21081, 1083, 1160 e 1165, pol.512, para a rega de todas elas por inundación. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na rúa San Salvador, 2, 4º, Vigo, onde estará exposto o expediente de que se trata. Vigo, 2 de abril de 2019 O xefe do servizo territorial P. S. Resoluc. dirección de Augas de Galicia do 20/02/2017 Alberto Bosquet Herreros
INDEMNIZACIÓNS POR ASISTENCIAS A ÓRGANOS COLEXIADOS
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 15/07/2019)

En cumprimento das obrigas determinadas pola lexislación de réxime local faise público o acordo do Pleno do Concello de Cerdedo-Cotobade de 02.07.2019, “1. Aprobar as asignacións de membros dos órganos colexiados da Corporación Municipal do Concello de Cerdedo-Cotobade que non teñan dedicación exclusiva: 1.1. Plenos: 100,00 € 1.2. Membros da Xunta de Goberno Local: 150,00 € 1.3. Membros das Comisións Informativas: 110,00 € 2. Compromiso de consignar no orzamento anual as aplicacións orzamentarias correspondentes para financiar o gasto proposto.3. Ordenar a publicación da presente Resolución o Taboleiro de Edictos do Concello e no Boletín Oficial de Pontevedra.” Cerdedo-Cotobade O alcalde Jorge Cubela López
CORRECCIÓN DE ERRO DE OMISIÓN DE APROBACIÓN DEFINITIVA DO ORZAMENTO
ADMINISTRACIÓN LOCAL — Municipal — Catoira (Presupostos e cadros de persoal, 04/04/2019)

Por erro de omisión, publicouse no Boletín Oficial da Provincia número 54, de 18 de marzo, anuncio de aprobación definitiva do Orzamento Xeral deste Concello para o exercicio de 2019, cando o que procedía era a publicación da aprobación inicial do citado Orzamento Xeral, polo que se corrixe o devandito erro co seguinte: Aprobado inicialmente polo Pleno da Corporación, en sesión celebrada o día 28 do pasado mes de decembro, o Orzamento Xeral deste Concello para o exercicio de 2019, así como as Bases de Execución, o Teito de Gasto e a Relación de Postos de Traballo, de conformidade co disposto no artigo 169.1 do RDL 2/2004, Texto Refundido da Lei Reguladora das Facendas Locais, exponse o expediente ao público polo prazo de quince días hábiles, durante os cales os interesados poderán examinalo e presentar as reclamacións que consideren oportunas. De non presentarse reclamacións no devandito prazo, entenderase, de conformidade co disposto no mencionado artigo, definitivamente aprobado, tal e como aparece publicado no anuncio de aprobación definitiva do citado BOPPO. Catoira, 18 de marzo de 2019. O ALCALDE-PRESIDENTE.—Alberto García García.
APROBACIÓN INICIAL DO EXPEDIENTE DE MODIFICACIÓN DE CRÉDITO 52/2019, NA MODALIDADE DE SUPLEMENTO DE CRÉDITO 2/2019
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 04/11/2019)

O Pleno do Concello Cerdedo-Cotobade en sesión extraordinaria de data de 30 de outubro de 2019, adoptou o acordo de aprobar inicialmente o expediente de modificación de crédito número 52/2019, na modalidade de suplemento de crédito 2/2019 financiado con maiores recursos, expediente que se expón ao público para o seu exame polos interesados e presentación de reclamacións durante o prazo de 15 días hábiles contados a partires do día seguinte ó da inserción do presente anuncio no Boletín Oficial da Provincia. Vencido o prazo sinalado sen que se presenten reclamacións, a devandita modificación entenderase definitivamente aprobada, de conformidade co disposto nos artigos 169.1 e 177.2 do Texto Refundido da Lei Reguladora das Facendas Locais. Cerdedo-Cotobade, a de outubro de 2019 (asinado dixitalmente na data reflectida ao marxe). O alcalde, Jorge Cubela López
APROBACIÓN DEFINITIVA DOS EXPTES. DE MODIFICACIÓN DE CRÉDITOS- CRÉDITO EXTRAORDINARIO/SUPLEMENTO DE CRÉDITO Nº42-P/2019, Nº43-P/2019, Nº44-P/2019 E Nº45-P/2019
ADMINISTRACIÓN LOCAL — Municipal — Lalín (Presupostos e cadros de persoal, 29/10/2019)

Esgotado o prazo de exposición ao público dos expedientes de modificación de créditos-Crédito Extraordinario/Suplemento de Crédito Nº 42-P/2019 (Expte.3957/2019), Nº 43-P/2019 (Expte.3993/2019), Nº 44-P/2019 (Expte.3979/2019) e Nº 45-P/2019 (Expte.4003/2019) aprobados polo Pleno desta Corporación en sesión ordinaria celebrada o día 27 de setembro do presente ano sen que se presentara reclamación algunha contra dos mesmos, considéranse definitivamente aprobados, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 177.2 daquela e 38.2 deste. O resumo por capítulos do presuposto municipal vixente, nos seus créditos e previsións definitivas, unha vez incorporadas as modificacións operadas queda do xeito seguinte: Capítulo DESCRICIÓN € 1 GASTOS DE PERSOAL 5.480.559,00 2 GASTOS EN BENS CORRENTES E SERVIZOS 8.305.748,84 3 GASTOS FINANCEIROS 51.995,00 4 TRANSFERENCIAS CORRENTES 1.033.649,52 5 FONDO DE CONTINXENCIA E IMPREVISTOS 0,00 6 INVESTIMENTOS REAIS 10.156.422,45 7 TRANSFERENCIAS DE CAPITAL 332.715,52 9 PASIVOS FINANCEIROS 582.126,13 Total GASTOS … … … 25.943.216,46 Capítulo DESCRICIÓN € 1 IMPOSTOS DIRECTOS 4.776.458,84 2 IMPOSTOS INDIRECTOS 151.000,00 3 TAXAS E OUTROS INGRESOS 3.228.940,28 4 TRANSFERENCIAS CORRENTES 7.070.690,18 5 INGRESOS PATRIMONIAIS 55.000,00 6 ALLEAMENTO DE INVESTIMENTOS REAIS 0,00 7 TRANSFERENCIAS DE CAPITAL 6.592.431,89 8 ACTIVOS FINANCEIROS 3.351.578,65 9 PASIVOS FINANCEIROS 954.932,89 Total INGRESOS … … … 26.181.032,73 O que se fai público para xeral coñecemento e efectos. Lalín, a 24 de outubro do 2019, Documento asinado dixitalmente. A Concelleira de Facenda Raquel Lorenzo Fernández
APROBAR O CONVENIO INTERADMINISTRATIVO ENTRE O CONCELLO DE VIGO E A DEPUTACIÓN PROVINCIAL E APROBAR INICIALMENTE O PREGO DE CLÁUSULAS ADMINISTRATIVAS QUE REXERÁ A CONCESIÓN ADMINISTRATIVA DO USO DO EDIFICIO MUNICIPAL DO NÚM.18 DA RÚA ALTA.
ADMINISTRACIÓN LOCAL — Municipal — Vigo (Outros documentos, notificacións e informacións públicas, 31/10/2019)

A Xunta de Goberno Local, na sesión ordinaria do 17 de outuro de 2019, adoptou o seguinte acordo: “Primeiro.— Aprobar o CONVENIO INTERADMINISTRATIVO ENTRE O CONCELLO DE VIGO e a DEPUTACIÓN PROVINCIAL transcrito no Anexo da presente. Segundo.— Aprobar inicialmente o Prego de cláusulas administrativas que rexerá a concesión administrativa do uso do edificio municipal do núm.18 da rúa Alta, consonte ao texto que figura no Anexo. Terceiro.— Someter a información pública polo prazo de trinta días o prego de cláusulas administrativas aprobado. Cuarto.— Dar conta do presente acordo á Concellería de Xestión municipal aos efectos de publicidade.” Durante o prazo de UN MES, sométese o expediente a información pública para a presentación de cantos documentos ou escritos de alegacions se consideren convenintes, podendo ser examinado no Rexistro Xeral deste Concello, en horario de 9 a 13,30 horas de luns a venres. Vigo, data segundo sinatura electrónica. A Concelleira Delegada de Patrimonio, Patricia Rodríguez Calviño (Delegacións competenciais por Decreto de Alcaldía e Acordos XGL de datas 18/06/2019, 20/06/2019 e 4/07/2019)
CALENDARIO FISCAL PARA O ANO 2020
ADMINISTRACIÓN LOCAL — Municipal — Grove, O (Recadación, 30/12/2019)

En cumprimento do deber da administracion tributaria de poñer a disposición dos contribuíntes a información necesaria para cumprir coas obrigas tributarias e fiscais, recollida no artigo 34 da lei 58/2003, de 17 de decembro xeral tributaria, e visto o artigo 62.3 da mesma lei, e o artigo 24 do real decreto 939/2005, de 29 de xullo, polo que se aproba o regulamento xeral de recadación, por Resolución da Alcaldía do 19/12/2019, acordouse: PRIMEIRO.—Fixar como datas de comezo e final de cobranza, en período voluntario, dos padróns de tributos de cobro periódico e notificación colectiva correspondentes ao exercicio 2020 (calendario do contribuínte para o ano 2020), así como as datas para o cargo en conta dos recibos domiciliados nas entidades financeiras, as seguintes: SEGUNDO. Ordear a súa publicación no B. O. P de Pontevedra, así coma no taboleiro de edictos e na páxina web do Concello do Grove, para a súa difusión e xeral coñecemento, sendo susceptible o mesmo de impugnación na vía contencioso-administrativa por quenes sexan titulares de dereitos ou intereses lexítimos, sen que a interposición do recurso interrompa a súa aplicación. TERCEIRO. Resérvase a esta Alcaldía-Presidencia a facultade de modificar o presente calendario cando motivos de índole técnica, debidamente xustificados, impidan a xestión dos recursos económicos indicados nas datas sinaladas, informando de tal circunstancia aos cidadáns coa suficiente antelación. O Alcalde: Jose Cacabelos Rico.
REVOGACIÓN DE COMPETENCIAS DE XUNTA DE GOBERNO LOCAL EN MATERIA DE CONTRATACIÓN
ADMINISTRACIÓN LOCAL — Municipal — Valga (Outros documentos, notificacións e informacións públicas, 13/08/2019)

Visto que é necesario por razóns de celeridade e economía procesal revogar a delegación de competencias en materia de CONTRATACIÓN, efectuadas a favor da Xunta de Goberno Local, aprobada por Resolución de Alcaldía de data 20 de xuño de 2019 (BOP nº 138 de 19 de xullo de 2019), Examinada a documentación que a acompaña, visto o informe de Secretaría, e de conformidade co establecido no artigo 21.3 da Lei 7/1985, de 2 de abril, Reguladora das Bases do Réxime Local, e 43 e seguintes do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, PRIMEIRO. Revogar a delegación de competencia realizada a favor da Xunta de Goberno Local en data 20 de xuño de 2019 (BOP nº 138 de 19 de xullo de 2019), en materia de CONTRATACIÓN, reasumiendo esta Alcaldía as que lle confiere a Disposición Adicional Segunda da Lei 9/2017, de 8 de novembro, de Contratos do Sector Público SEGUNDO. Comunicar a revogación da devandita delegación na primeira Sesión que celebre a Xunta de Goberno Local. TERCEIRO. Publicar a revogación no Boletín Oficial da Provincia de Pontevedra CUARTO. Dar conta da Resolución ao Pleno da Corporación na primeira sesión ordinaria que esta celebre, cumprindo así co disposto no artigo 42 do Real Decreto 2568/86, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Valga, 1 de agosto de 2019 O alcalde-presidente Asdo. José María Bello Maneiro
APROBACIÓN DEFINITIVA DA RPT
ADMINISTRACIÓN LOCAL — Municipal — Porriño, O (Presupostos e cadros de persoal, 15/11/2019)

O Pleno da Corporación en sesión de data 30 de Outubro de 2019, aprobou definitivamente a relación de postos de traballo e do organigrama do Concello do Porriño, unha vez resoltas as alegacións presentadas, polo que de conformidade co establecido nos artigos 126 e 127 do Real decreto 781/1986, de disposicións vixentes en materia de réxime local e artigo 202.3 da Lei 272015, do 29 de abril, de emprego público de Galicia, publícase o cadro da RPT resultante. De conformidade co previsto no artigo 112.3 da Lei 39/2015, de 1 de outubro, do Procedemento Administrativo Común das Administracións Públicas, contra o presente acordo, que pon fin a vía administrativa, poderá interpoñerse directamente recurso contencioso administrativo no prazo de dous meses, contados a partir do día seguinte ó de publicación deste anuncio no Boletín Oficial da Provincia de Pontevedra, ante o Xulgado do Contencioso Administrativo competente, de acordo co establecido na Lei 29/1998, do 13 de xullo, reguladora de dita xurisdición, sen que a súa interposición suspenda por si soa a aplicación da relación de postos de traballo e organigrama aprobados pola Corporación. Poderá, non obstante, interpoñerse, con carácter previo e potestativo, recurso de reposición ante o órgano que ditou o acordo no prazo de un mes. Documento asinado dixitalmente na marxe. A alcaldesa Eva García de la Torre
MODIFICACIÓN DA ORDENANZA FISCAL DA RECOLLIDA DO LIXO
ADMINISTRACIÓN LOCAL — Municipal — Grove, O (Ordenanzas e Regulamentos, 08/05/2019)

Aprobada inicialmente polo Pleno da Corporación, en sesión celebrada o 29.04.2019, a modificación da ordenanza reguladora da taxa pola recollida do lixo. En cumprimento do disposto polo artigo 17 do Texto Refundido da Lei Reguladora das Facendas Locais 2/2004, queda exposto ao público o expediente, na Secretaría do Concello, polo prazo de trinta días hábiles, a efectos de exame e reclamacións. De non formularse estas, entenderase automaticamente elevado a definitivo dito acordo de aprobación inicial, en virtude do disposto polo artigo 17 do referido Texto Refundido. O Grove, 03 de abril de 2019. Documento asinado dixitalmente á marxe. O alcalde José Cacabelos Rico
CONVOCATORIA PLENO EXTRAORDINARIO 17-DECEMBRO-2019
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 13/12/2019)

No uso das facultades que teño conferidas nos artigos 34.1, c) da Lei 7/85, de 2 de abril, Reguladora das Bases do Réxime Local, e 61.4 e 5 do RD 2568/86, de 28 de novembro, e ó amparo do artigo 46.2. a) da citada Lei 7/85, veño a convocar pola presente sesión extraordinaria do Pleno da Deputación Provincial, ás doce horas (12,00) do día 17 de decembro de 2019 (martes), para tratar da seguinte: (Documento asinado dixitalmente á marxe).
EXPOSICIÓN PÚBLICA DO PADRÓN DE ABASTECEMENTO DE AUGA E SANEAMENTO TERCEIRO TRIMESTRE 2019
ADMINISTRACIÓN LOCAL — Municipal — Lalín (Recadación, 06/11/2019)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 3º trimestre de 2019, e aprobado por Resolución da Concellería de Facenda o día 25 de outubro de 2019, o citado padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa F, nº 10 en horario de 9:00 a 13:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga segundo o artigo 49.7 do Decreto 136/2012, polo que se aproba o regulamento do canon da auga e do coeficiente de vertido a sistemas públicos de depuración de augas residuais, advírtese ao contribuínte de que a falta de pago no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. Así mesmo, poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas, de luns a venres. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. LALIN, A SR. CONCELLEIRA DELEGADA DE FACENDA Asdo. Raquel López Fernández Documento asinado dixitalmente ao marxe
PUBLICACIÓN DAS LISTAS DE PERSOAS ADMITIDAS E EXCLUÍDAS NO MARCO DO PROGRAMA “DEPOTERMAL” 2019
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 14/05/2019)

Por Resolución presidencial número 2019008766, de 9 de maio de 2019, resólvese: Primeiro.— Aprobar as listas provisionais de persoas admitidas e excluídas para participar na adxudicación definitiva das prazas ofertadas no programa “Depotermal” 2019, que figuran como anexo a esta resolución. Segundo.— Publicar estas listas provisionais de persoas admitidas e excluídas en www.depo. gal. Terceiro.— De conformidade co establecido no apartado décimo das bases reguladoras, enviarase unha mensaxe de texto ao número de teléfono móbil indicado co fin de que consulten o estado da súa solicitude. Cuarto.— Dado o elevado número de prazas que se ofertan no programa (4.434) e que a dispoñibilidade dos establecementos adheridos soamente inclúe a temporada baixa, cómpre que o programa poida iniciarse no mes de xuño de 2019, polo que se acorda de oficio a tramitación de urxencia (artigo 33 da Lei 39/2015, de 1 de outubro, do procedemento administrativo común das administracións públicas, LPACAP). Quinto.— As persoas aspirantes excluídas e/ou omitidas na lista disporán dun prazo de 5 días hábiles, contados a partir do seguinte ao da publicación do anuncio no Boletín Oficial da Provincia de Pontevedra, para poder emendar os defectos que motivaron a súa exclusión ou omisión. As instancias estarán dispoñibles en www.depo. gal e deberán presentarse segundo o establecido no artigo 16.1 da LPACAP. Sexto.— Tras concluír este prazo ditarase a resolución definitiva coa relación de persoas admitidas con praza adxudicada e a de persoas excluídas, que serán publicadas en www.depo. gal. Pontevedra, 10 de maio de 2019 A deputada delegada, en virtude das competencias delegadas da Presidencia por Resolución núm.2016007829 Digna Rosa Rivas Gómez
PREZOS PÚBLicOS DOS CENTROS MUNICIPAIS SETEMBRO 2019
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 08/11/2019)

Por Decreto de Alcaldía, núm.2019-3810, de 31 de outubro de 2019; aprobáronse as liquidacións de cotas aos usuarios correspondentes ao mes de SETEMBRO de 2019 para os seguintes servizos municipais: Conservatorio municipal Reveriano Soutullo, Escola de Música Vila do Corpus Municipal, Escola infantil municipal, Residencia de maiores municipal, Servizo de Axuda no fogar dependencia e servizo de axuda no fogar municipal por un importe de 32.157,78 euros. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos ingresos de dereito público indicados será do 20 do mes da aprobación ata o 19 do segundo mes posterior ou hábil posterior. Lugar de ingreso: para as débedas non domiciliadas, nas entidades bancarias colaboradoras (A Banca e Banco Santander), empregando o documento de ingreso (carta de pagamento) que se entregará a solicitude dó contribuínte no departamento de Rendas ou no propio Centro xestor. E mediante cargo en conta polos servizos económicos municipais para as domiciliacións autorizadas polo contribuínte. No caso de perda do devandito instrumento, o obrigado ao pagamento poderá obter un duplicado nas Oficinas do departamento de Rendas municipal. Os contribuíntes non domiciliados deberán solicitar o documento de ingreso na oficina indicada, e efectuar o pagamento debido, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devindicamento do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Documento asinado dixitalmente
SUBSANACIÓN DE ERROS DO DECRETO 2019-0165 DE APROBACIÓN DA OFERTA DE EMPREGO PÚBLICO 2019
ADMINISTRACIÓN LOCAL — Municipal — Lama, A (Persoal, oposicións, 05/04/2019)

Expediente nº: 125/2018 Procedemento: Oferta de Emprego Público Asunto: subsanación de erros do Decreto 2019-0165 de Aprobación da Oferta de Emprego Público 2019 Con data 20/03/2019 aprobouse o Decreto 2019-0165 de Aprobación da Oferta de Emprego Público 2019. Detectado un erro no mesmo Decreto procedemos a súa subsanación do seguinte xeito: Mándao e asínao o Sr. alcalde-presidente na data que figura á marxe. Ante min, a secretaria. Certifico: O alcalde, D. Jorge Canda Martínez.—Ante min, a secretaria-Interventora accidental, Dª. Mónica García Valladares.
APROBACIÓN INICIAL DO PLAN MUNICIPAL DE PREVENCIÓN E DEFENSA CONTRA OS INCENDIOS FORESTAIS
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 24/06/2019)

O día 02.04.2019 (2019-E-RC-1296), recibiuse o Plan de Prevención de Incendios, redactado por Fidel Antonio Gras Tel. Examinada a documentación que o acompaña, de conformidade co establecido no artigo 16.5 da Lei 3/2007, de 9 de abril, de prevención e defensa contra os incendios forestais de Galicia e en artigo 21.1. s) da Lei 7/1985, de 2 de abril, Reguladora das Bases do Réxime Local, Visto o artigo 16.5 da Lei 3/2007 que dispón: (…) 5. A coordinación e a xestión do planeamento municipal de prevención e defensa contra os incendios forestais compete aos alcaldes ou alcaldesas. A elaboración, execución e actualización deste planeamento ten carácter obrigatorio. PRIMEIRO. Aprobar inicialmente o Plan Municipal de Prevención de Incendios, redactado por Fidel Antonio Gras Tel, o día 29.03.2019. SEGUNDO. Abrir un período de información pública durante 30 días, mediante anuncio no Boletín Oficial da Provincia, así como na sede electrónica deste Concello dirección: https://concellodegondomar.sedelectronica. gal/info.0. Durante devandito período quedará o expediente, a disposición de calquera persoa ao obxecto de que se poidan formular as suxestións, observacións e alegacións que se estimen pertinentes. TERCEIRO. Solicitar informe preceptivo e vinculante á Dirección xeral de Defensa do Montes, competente en materia forestal, con carácter previo á súa aprobación definitiva. Documento asinado electronicamente na marxe. O alcalde Juan Francisco Ferreira González
DELEGACIÓN DE COMPETENCIAS DO PLENO NA XUNTA DE GOBERNO LOCAL
ADMINISTRACIÓN LOCAL — Municipal — Rodeiro (Outros documentos, notificacións e informacións públicas, 20/08/2019)

De conformidade co previsto no artigo 51.2 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, faise público para xeral coñecemento que o Pleno do Concello, na sesión extraordinaria celebrada o día 13 de xullo de 2019, adoptou o acordo que deseguido literalmente se transcribe: Primeiro.— De conformidade co establecido no artigo 22.4 da Lei 7/1985, de 2 de abril, reguladora das bases de réxime local, o Pleno do Concello acorda delegar na Xunta de Goberno Local o exercicio das seguintes atribucións: Segundo.— As potestades que se delegan incluirán o exercicio da totalidade das competencias nos asuntos que integran as atribucións delegadas, incluídas as facultades resolutorias en actos administrativos que afecten a terceiros. Rodeiro, 12 de agosto de 2019 O alcalde (sinatura dixital) Luís López Diéguez
ORDENANZA REGULADORA DAS AXUDAS A REHABILITACIÓN DE EDIFICIOS, VIVENDAS E URBANIZACIÓN NO ÁMBITO DA ÁREA DE REHABILITACIÓN DO CONXUNTO HISTÓRICO DE TUI
ADMINISTRACIÓN LOCAL — Municipal — Tui (Ordenanzas e Regulamentos, 14/10/2019)

Aprobada inicialmente polo Pleno da Corporación Municipal, en sesión de 26 de setembro de 2019, a “ORDENANZA MUNICIPAL REGULADORA DAS AXUDAS DE REHABILITACIÓN DE EDIFICIOS, VIVENDAS E URBANIZACIÓN NO ÁMBITO DA ÁREA DE REHABILITACIÓN DO CONXUNTO HISTÓRICO DE TUI”, procédese a súa exposición ao público polo prazo de trinta días (30 días) a contar dende o día seguinte ao da súa publicación no Boletín Oficial da Provincia e no Taboleiro de Edictos do Concello, a efectos de que os interesados poidan presentar as alegacións que consideren oportunas, en cumprimento do disposto no arigo 49 da Lei 7/1985, de 2 de abril, reguladora das bases de réxime local. Mándao e asínao o Sr. Alcalde, Enrique Cabaleiro González, en Tui. Documento asinado dixitalmente á marxe.
DH. W36.62277, SOLICITUDE DO SERVIZO DE INFRAESTRUTURAS AGRARIAS, PARA OBRAS CONSISTENTES NA REALIZACIÓN DE CAMIÑOS, NO LUGAR DE ZONA DE POLICÍA DOS RÍOS DA ZONA, CONCELLO DE LALÍN
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Centro (Outros documentos, notificacións e informacións públicas, 03/01/2019)

As obras consisten na realización de camiños na zona de concentración parcelaria de Cercio do concello de Lalín, fundamentalmente na execución de novos camiños e pistas, dos que varios se sitúan na zona de policía dos ríos da zona, e será necesario ademais executar catro drenaxes transversais nos regos de Chares, das Congostras e de Teixugueiras. As drenaxes faranse con marcos de formigón de dimensións 2,5x2 mts e 2x2 mts. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lalín ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, asinado con sinatura electrónica á marxe por Ángel Gómez Rey, xefe do servizo territorial.
DH. A36.14887 CONCESIÓN DUN CAUDAL DE AUGA A AMÉRICO GONZÁLEZ PÉREZ, NO CONCELLO DE OIA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 06/08/2019)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 24 de maio de 2019 e como resultado do expediente incoado ó efecto, outorgóuselle a Américo González Pérez unha concesión de 3723 m3 anuais de auga que procede dun pozo situado no lugar de Navas, na parroquia de Oia (Santa María), no concello de Oia (Pontevedra), con destino a uso gandeiro. O xefe do Servizo de Tramitación Técnico-Administrativa do Dominio Público Hidráulico, Lucia Angeles Fernandez Escandon Zhune.
EXECUCIÓN DE TÍTULOS XUDICIAIS 109/2018, NOTIFICACIÓN A FERNANDO RIVEIRO BOULLOSA
ADMINISTRACIÓN DE XUSTIZA — Xulgados do Social — De Vigo (Edictos xudiciais, 21/02/2019)

Fago saber: Que no procedemento EXECUCIÓN DE TÍTULOS XUDICIAIS 109/18, seguidos a instancia de D. ANDERS ZARRALUQUI DESPIERTO fronte a D. MARCOS ALEXANDER LAGOMARSINO FENOLLOS, ditouse a seguinte resolución, da que se achega un extracto: “DECRETO: LETRADO DA ADMINISTRACIÓN DE XUSTIZA, D. ANTONIO C. MARCIA MARIA LOHMANN TRECEÑO.—Vigo, oito de febreiro do dous mil dezanove. Primeiro: D. ANDERS ZARRALUQUI DESPIERTO presentou demanda de execución da sentenza da data do 15.05.18 fronte a D. MARCOS ALEXANDER LAGOMARSINO FENOLLOS. (Seguen fundamentos de dereito e parte dispositiva). Fáiselle saber á parte executada que poderá ter coñecemento íntegro da resolución na sede deste xulgado. Modo de Impugnación. Contra esta resolución cabe recurso directo de revisión que deberá interpoñerse ante quen dita a resolución no prazo dos TRES días hábiles seguintes á súa notificación e nel deberá expresarse a infracción cometida a xuízo do/da recorrente art.188 da LXS.” E para que sirva como notificación na forma legal a D. MARCOS ALEXANDER LAGOMARSINO FENOLLOS, en paradoiro ignorado, expido este edicto para a súa inserción no Boletín Oficial da provincia de Pontevedra. Vigo, oito de febreiro do dous mil dezanove.—O Adrian Dorin San Valeriano Drasovean.
APROBACIÓN PROVISIONAL DA MODIFICACIÓN DA ORDENANZA DE CONVIVENCIA, RESIDUOS, LIMPEZA VIARIA E ORNATO DO CONCELLO DE SILLEDA
ADMINISTRACIÓN LOCAL — Municipal — Silleda (Ordenanzas e Regulamentos, 09/12/2019)

O Pleno do Concello de Silleda na sesión celebrada o 28 de novembro de 2019, acordou aprobar inicialmente a modificación da Ordenanza de Convivencia, Residuos, Limpeza Viaria e Ornato do Concello de Silleda. Ábrese un período de información pública polo prazo de trinta días, contados a partir da inserción deste anuncio no BOP, para que calquera persoa física ou xurídica poida examinar o expediente e formular alegacións ou suxerencias, en cumprimento do disposto no art.49 da Lei 7/1985, de 2 de abril, reguladora das bases de réxime local e da Lei 11/1999, do 21 de abril. No caso de que non se formule ningunha reclamación ou suxerencia, entenderase definitivamente aprobado o acordo ata entón provisional. Silleda, a 28 de novembro de 2019 O Alcalde-Presidente Asdo. Manuel Cuiña Fernández
NOMEAMENTO DOS MEMBROS QUE INTEGRAN A XUNTA DE GOBERNO LOCAL
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 08/07/2019)

De conformidade co disposto nos artigos 20.1. b) e 23.1 da Lei 7/1985 reguladora das Bases de Réxime Local e art.59.2. b) da Lei 5/1997 de Administración Local de Galicia, referentes á existencia e membros da Xunta de Goberno Local, e como queira que tal órgano é obrigatorio para os concellos de más de 5.000 habitantes, non podendo superar o número de membros o terzo do total dos que compoñen a Corporación, Primeiro.- Crear a Xunta de Goberno Local do Concello de Salvaterra de Miño, que estará formada pola Alcaldía e catro concelleiros/as. Segundo.- Nomear membros da Xunta de Goberno local ós/as seguintes concelleiros/as, que baixo a miña Presidencia, integrarán a citada Xunta: Terceiro.- Notificar esta resolución ós/as interesados/as. Cuarto.- Publicar esta resolución no Boletín Oficial da Provincia, sen prexuízo da súa efectividade desde o día seguinte ó da súa data. Quinto.- Dar conta da presente resolución ó Pleno da Corporación na primeira sesión que este celebre. Así o manda e asina a Sra. Alcaldesa, Dª Marta Valcárcel Gómez, en Salvaterra de Miño; diante de min, a Secretaria, que dou fe. Documento asinado electronicamente na marxe.
DH. V36.65415, SOLICITUDE DE NURIA GONZÁLEZ DIOS, PARA VERTIDO DE AUGAS, NO LUGAR DE O FORTE, CONCELLO DE MARÍN
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 19/02/2019)

As augas residuais industriais xeradas na zona de subministro e descargas trátanse nun separador de hidrocarburos de clase I con célula coalescente de 3 L/s de capacidade e de dimensións 1 m de altura, 1,2 m de anchura e 1 m de lonxitude. Estas augas residuais industriais despois do seu tratamento vértense ao río Lameira (cunca da ría de Pontevedra) no punto de coordenadas UTM (ETRS89): X=524.362; Y=4.693.527. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Sur de Augas de Galicia sito na rúa San Salvador núm.2 – 4º de Vigo, onde se atopa exposto o proxecto para que poida ser examinado por quen desexe. Santiago de Compostela, Xefa da Área de Vertidos–Adrian Rafael Bouchal Iñiguez de Ciriano (Sinatura dixital)
APROBACIÓN INICIAL DA MODIFICACIÓN DA R. P. T.
ADMINISTRACIÓN LOCAL — Municipal — Cambados (Presupostos e cadros de persoal, 13/12/2019)

O Pleno do Concello de Cambados, en sesión celebrada o 28 de novembro de 2019 adoptou acordo de aprobación inicial da modificación da relación de postos de traballo. En cumprimento do disposto no artigo 202 da Lei 2/2015 do 29 de abril do emprego público de Galicia sométese a citada modificación a información pública por un periodo de vinte días contados a partir do seguinte á publicación do presente anuncio no BOP e na taboleiro de edictos da sede electrónica da entidade (https://cambados.sedelectronica. gal/info.0) para a presentación das reclamacións, suxestións ou alegacións que se estimen oportunas. Para o suposto de non presentarse reclamacións, alegacións ou suxestións durante o dito trámite de información pública, a aprobación inicial quedará elevada a definitiva de forma automática. Cambados (Asinado dixitalmente)
TÁBOA SALARIAL 2019 DO SECTOR DE TRANSPORTE PÚBLICO DE VIAXEIROS POR CARRETERA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 27/05/2019)

Visto o Acordo da Comisión Paritaria polo que se aproba a táboa salarial para o ano 2019 do convenio colectivo do sector de Transporte Público de Viaxeiros por Estrada da provincia de Pontevedra, subscrito en representación da parte económica, por unha representación das asociacións Apotráns-Fegabús, Pontecar-Transgacar, Servicar-Fegatravi e Anetra, e da parte social por unha representación dos sindicatos, UGT e CIG, en data 26 de febreiro do 2019. Primeiro.— Dito Acordo foi presentado na Xefatura Territorial de Vigo en data 10 de abril do 2019. Segundo.— Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.— Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.— Real Decreto 713/2010, do 28 de maio, sobre Rexistro e Depósito dos convenios e acordos colectivos de traballo. Terceiro.— Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.— Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro do 2010 (DOG nº 222, do 18.11.2010). Segundo.— Dispoñer a súa publicación no Boletín Oficial da Provincia, en galego e castelán Terceiro.— Ordenar a notificación desta Resolución á Mesa Negociadora do mesmo. Vigo, 16/04/2019.—O xefe territorial, Ignacio Rial Santomé. En Vigo, sendo as 16,30 horas do día 26 de febreiro de 2019, na sede la Confederación de Empresarios de Pontevedra sita na cidade de Vigo reúnense, co fin de firmar as táboas salariais do Convenio Colectivo de transporte de viaxeiros por estrada de Pontevedra, as seguintes persoas: Leandro Arruti Baqueiro (PONTECAR-TRANSGACAR) Megumi Hollenstein Mustafov (SERVICAR-FEGATRAVI) Daniela Georgeta Garcia Cuevas Frahm (APOTRANS-FEGABUS) Fidel Martínez Gil (ANETRA) Carlos Díaz Álvarez (UGT) Miguel A. Reboiras Casais (UGT) Enrique Iglesias Pazos (UGT) Carlos Martínez Lamosa (CIG) Silverio Antela Alfaya (CIG) Acórdase revisar as táboas salariais do ano 2018, co incremento pactado no convenio colectivo para o ano 2019 e que será do 2,2 % Neste mesmo acto, procédese a sinatura das táboas salariais do ano 2019 que se adxuntan a esta acta. Acórdase remitir os documentos necesarios ao Consello Galego de Relacións Laborais para que na persoa que eles designen procedan aos trámites de rexistro e posterior publicación no Diario Oficial correspondente. Sendo as 17.00 h. Do mesmo día e lugar, as partes dan por finalizada a reunión. Firman a presente os asistentes ós efectos oportunos
ORDENANZA REGULADORA DA TAXA POR SUMIDOIROS E DEPURACIÓN DE AUGAS RESIDUAIS APROBADA POLO PLENO O 26 DE OUTUBRO DE 2004
ADMINISTRACIÓN LOCAL — Municipal — Vilanova de Arousa (Ordenanzas e Regulamentos, 04/12/2019)

O Pleno da Corporación en sesión celebrada o día 30 de setembro de 2019 aprobou inicialmente a modificación parcial da Ordenanza reguladora da taxa por sumidoiros e depuración de augas residuais aprobada polo Pleno o 26 de outubro de 2004 (modificación de tarifas). Rematado o prazo de exposición ao público da mesma non se presentaron alegacións nin reclamacións de ningún tipo, polo que debe entenderse definitivamente aprobada, inseríndose de seguido aos efectos previstos no artigo 17.3 e 4 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo. Vilanova de Arousa a 26 de novembro de 2019. O Alcalde.- P. A. O 1º Tenente de Alcalde. Justino Bernier Sarasola